Tí hesir flokkar vilja avtaka ríkisfelagsskapin og harvið ríkisstuðulin til pensiónir v. m. Sambandsflokkurin heldur harafturímóti, at pensiónirnar í dag eru ov lágar og eiga at hækka komandi árini, og Sambandsflokkurin vil enntá ganga longri og fremja aðrar broytingar í viðurskiftunum hjá pensiónistum, har ein av fyritreytunum er, at ríkisstuðulin verður varðveittur, sum hevur við sær, at tað verður betri og liviligari fyri hesi menniskju at búleikast í Føroyum.